Document ID: 32011R0560

KOMISJONI RAKENDUSMÄÄRUS (EL) nr 560/2011,
10. juuni 2011,
millega lõpetatakse määruses (EL) nr 1017/2010 (millega avatakse liikmesriikide sekkumisametite valduses oleva teravilja müük siseturul) sätestatud müük
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti f koostoimes artikliga 4,
ning arvestades järgmist:
(1)
Komisjoni määrusega (EL) nr 1017/2010 (2) on välja kuulutatud alalised pakkumismenetlused liikmesriikide sekkumisametite valduses oleva teravilja edasimüümiseks siseturul. Pärast 24. novembri 2010. aasta pakkumismenetluse raames toimunud edasimüüki on teatav hulk teravilja müümata.
(2)
Enim puudust kannatavatele isikutele toiduainete tarnimise 2012. aasta kava puhul on liikmesriikide poolt komisjoni 14. septembri 2010. aasta määruse (EL) nr 807/2010 (millega kehtestatakse Euroopa Liidus enim puudustkannatavatele isikutele sekkumisvarudest pärit toiduainete tarnimise üksikasjalikud eeskirjad) (3) artikli 1 lõike 2 punkti a kohaselt taotletavad teravilja üldkogused suuremad kui praegu saadaolevad kogused. Seepärast oleks asjakohane kogu järelejäänud teravilja sekkumisvaru alles hoida.
(3)
Seepärast tuleks määrusega (EL) nr 1017/2010 avatud teravilja müük pakkumismenetluse teel lõpetada ja kõnealune määrus tuleks kehtetuks tunnistada. Liikmesriikide sekkumisametitele 17. mail 2011 pärast kella 11.00 (Brüsseli aja järgi) ja pärast seda laekunud pakkumised on muutunud alusetuks.
(4)
Turu kiireks teavitamiseks ja meetme efektiivse haldamise tagamiseks peaks käesolev määrus jõustuma Euroopa Liidu Teatajas avaldamise päeval.
(5)
Põllumajandusturgude ühise korralduse komitee ei ole oma eesistuja määratud tähtaja jooksul arvamust esitanud,
ON VASTU VÕTNUD KÄESOLEVA MÄÄRUSE:
Artikkel 1
Määruse (EL) nr 1017/2010 artikli 1 kohaselt avatud teraviljamüük hankemenetluse teel on lõpetatud.
Artikkel 2
Määrus (EÜ) nr 1017/2010 tunnistatakse kehtetuks.
Artikkel 3
Käeolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. juuni 2011

Labels: 3
17
18